stanford-oval/wikipedia huggingface dataset:
שבע נשים
תקציר העלילה

שנת 1935, בצפון סין ליד הגבול עם מונגוליה נמצא מוסד של המיסיון. מנהלת המוסד היא מיס אנדרוס (מרגרט לייטון). היא נעזרת במזכירתה הצנועה והכנועה מיס אג'נט (מילדרד דאנוק) ובמיסיונרית הצעירה, מיס קלרק (סו ליון).
כן נמצאים במוסד המורה מר צ'ארלס פטר (אדי אלברט) ואשתו ההריונית פלורי (בטי פילד). צ'ארלס הגיע למקום כחלק מהכשרתו להיות כומר.
כולם מחכים לבואו של רופא גבר אבל במקום זה מופיעה אישה, ד"ר קלטרידג' (אן בנקרופט). מיס אנדרוס לא סובלת אותה מההתחלה - היא מעשנת, לובשת מכנסיים הדוקים, שותה אלכוהול, מסתפרת קצר, לא עומדת לפני "ברכת המזון" ושונאת את הדת. דווקא הצעירה מיס קלרק מעריכה אותה לדאבונה של המנהלת שרואה בה בת טיפוחיה ומזהירה אותה מההשפעה הרעה של הרופאה.
הרופאה בודקת את פלורי וממליצה להעבירה לבית חולים פרטי בגלל הריון בגיל מבוגר אך מיס אנדרוס מסרבת לממן טיפול פרטי בכספי המיסיון.
כנפיית בנדיטים מונגולים בראשות טונגה חאן (מייק מזורקי) משתוללת באזור. הם הורסים מיסיון בריטי סמוך וחלק מהפליטים מגיעים למיסיון של מיס אנדרוס שמסכימה לקלוט אותם לזמן קצר. בין הפליטים שתי מסיונריות, מיס בינס (פלורה רובסון) ומיס (אנה לי).
מגפת כולרה פורצת במקום והרופאה נרתמת לחסן את כולם. היא מצילה את מיס קלרק והיחסים שלה עם מיס אנדרוס משתפרים עד שהיא מביאה בקבוק אלכוהול בעת הסעודה.
החיילים הסינים נוטשים את המקום. צ'ארלס הולך לברר מה קורה ונרצח. טונגה חאן ואנשיו פורצים למיסיון זורעים הרס, מוציאים להורג את האזרחים ואת הנשים כולאים במחסן. פלורי כורעת ללדת והרופאה הולכת לטונגה לבקש את תיק העזרה ראשונה שלה. הוא מסכים תמורת יחסי מין. הלידה עוברת בהצלחה והרופאה הולכת לטונגה למלא את חלקה בהסכם. כולם מבינים אותה חוץ ממיס אנדרוס הטהרנית, שמכנה אותה "הזונה מבבל".
המונגולים מארגנים תחרות האבקות שבראשה יושבים טונגה ולצידו שפחת המין החדשה שלו, ד"ר קלטרייט. טונגה מתחרה לבסוף במנצח (וודי סטרוד) ושובר את מפרקתו.
ד"ר קלטרייט מקריבה את עצמה למען הנשים. היא לובשת בגדי גיישה ומשכנעת את טונגה לשחרר את הנשים. יש לה אבקת רעל בכיסה. לאחר שהנשים עזבו היא נכנסת לחדרו של טונגה ושופכת את האבקה לגביעי שתייה. הוא שותה ראשון ומת והיא אחריו.
צוות השחקנים

| שם השחקן/ית | שם הדמות | הערות |
| --- | --- | --- |
| אן בנקרופט | ד"ר קלטרייט | רופאה |
| מרגרט לייטון | אגאתה אנדרוז | מנהלת המיסיון |
| מילדרד דאנוק | ג'יין ארג'נט | עוזרת של גב' אנדרוז |
| אדי אלברט | צ'ארלס פטר | מורה במיסיון |
| בטי פילד | פלורי פטר | אשתו של צ'ארלס |
| סו ליון | אמה קלרק | מיסיונרית צעירה |
| פלורה רובסון | מיס בינס | מיסיונרית |
| אנה לי | מיס בליס | מיסיונרית |
| מייק מזורקי | טונגה חאן | מנהיג מקומי |
שארל בלוך

| --- | --- |
אין תמונה חופשית
 לידה:  19 במאי 1921 ברלין, רפובליקת ויימאר 
 פטירה:  14 ביוני 1987 (בגיל 66) ברלין, גרמניה המזרחית 
 ענף מדעי:  היסטוריה
 מקום מגורים:  ישראל
 מקום לימודים:  סורבון 
 מנחה לדוקטורט:  Jean-Baptiste Duroselle 
 מוסדות:  אוניברסיטת תל אביב 
 תרומות עיקריות
 חקר ההיסטוריה של אירופה
 
שארל יהודה בלוך (Charles Bloch;‏ 19 במאי 1921 – 14 ביוני 1987) היה היסטוריון ישראלי וממייסדי החוג להיסטוריה באוניברסיטת תל אביב, מומחה להיסטוריה אירופית וצרפתית בפרט. פרופסור להיסטוריה באוניברסיטת תל אביב ובאוניברסיטת ננטר (אוניברסיטת פריז X).
ביוגרפיה

בלוך נולד ב-1921 בברלין בירת גרמניה. אביו, אלכסנדר בלוך, נולד בקניגסברג ועבר לברלין בנעוריו, היה אינטלקטואל סוציאליסט, ממקימי המפלגה הסוציאל-דמוקרטית העצמאית ברפובליקת ויימאר. אחיו של אביו, יוסף בלוך, היה אף הוא פעיל סוציאליסטי בגרמניה והשפיע רבות על שארל.
כשהיה בן 13, עם עליית הנאצים לשלטון, עלה עם הוריו לארץ ישראל והתיישב בחיפה. ב-1954 סיים דוקטורט בסורבון; נושא עבודת הדוקטור היה הקשרים בין בריטניה לצרפת. בשנת 1955 שב לישראל ונקרא על ידי ראש עיריית תל אביב, חיים לבנון, להקים את החוג ללימודי היסטוריה באוניברסיטת תל אביב עם הקמתה. הוא היה הפרופסור הראשון להיסטוריה מודרנית באוניברסיטה, ובשנת 1973 הועלה בדרגה לפרופסור מן המנין. לימד היסטוריה אירופית מתקופת הרפורמציה ועד למלחמת העולם השנייה. בין נושאי הקורסים שלימד היו הרפובליקה הצרפתית השלישית, נפוליאון ודיפלומטיה אירופית בין מלחמות העולם. הוא קידם גישה פרנקופילית בלימודי ההיסטוריה והתנגד לגישה האנגלופילית שרווחה אז באוניברסיטה העברית. הוא דיבר את השפה הערבית על בוריה, וקידם את לימודי היסטוריה של האסלאם והערבים באוניברסיטה. הוא הביע את דעתו בסוגיות פוליטיות בישראל, צרפת וגרמניה המערבית. הוא האמין בשלום בין הערבים והיהודים במזרח התיכון, והאמין שאם הגרמנים והצרפתים הצליחו ליישב את סכסוכיהם עתיקי השנים, כך יוכלו גם הישראלים והפלסטינים. כמו כן היה נלהב לגבי ההתקדמות בדיאלוג בין שתי המעצמות במלחמה הקרה.
בלוך היה חבר גם בפקולטה להיסטוריה באוניברסיטת ננטר שבפריז, וחילק את זמנו בין פריז לבין תל אביב. היה נשוי לז'קלין. נפטר בשנת 1987.
ספריו

הרפובליקה הצרפתית השלישית: התפתחותה ומאבקה של דמוקרטיה פרלמנטרית (1870–1940); תרגום מגרמנית: בצלאל וכסלר, פ.ר. דניאל ; עריכה: מירי קרסין, גבעתים: מסדה, 1986.
Les relations entre la France et la Grande-Bretagne, 1871-1878, Paris: Éditions internationales, 1955. (בצרפתית)
Hitler und die europaischen Machte 1933/34. Kontinuität oder Bruch, Frankfurt a. M.: Europäische Verlagsanstalt (Hamburger Studien zur neueren Geschichte), 1966. (בגרמנית)
Die SA und die Krise des NS-Regimes 1934, Frankfurt a. M.: Suhrkamp, 1970. (בגרמנית)
Die Dritte Französische Republik, Stuttgart: Koehler, 1972. (בגרמנית)
Le III-E Reich et le monde, Paris: Imprimerie nationale (Notre siecle), 1986. (בצרפתית)
Das Dritte Reich und die Welt. die deutsche Aussenpolitik, 1933-1945; aus dem Französischen übertragen von Wolfgang Kaiser; mit einem Vorwort von Hans-Adolf Jacobsen, Deutsche Ausg. hrsg. von Hans-Adolf Jacobsen und Klaus-Jürgen Müller, Paderborn: F. Schöningh, 1993. (גרמנית: Le III-e Reich et le monde)
ספריו > בעריכתו

ש"י בלוך, ישראל קלויזנר (עורכים), תולדות המאה ה-20, 3 כרכים, תל אביב: יזרעאל, תשכ"ד 1963. (התוכן: כרך א: תולדות האומות, 1900–1939; כרך ב: תולדות האומות 1939–1963; כרך ג: תולדות עם ישראל. – חיי הרוח, המדע והתרבות ביהדות ובעולם)
ש. בלוך וו. גרב (עורכים מדעיים), אנציקלופדיה היסטורית של מדינות העולם, תל אביב: עמיחי, תשכ"ו. (ראה אור במהדורות נוספות)
ספריו > מאמרים (מבחר)

"המשברים הכלכליים שזעזעו את ויימר", זמנים, 1, 1979.
"צרפת, גרמניה ומדיניות המעצמות בתקופת המלחמה בספרד", זמנים, 22–23, 1986.
ספר לזכרו

Haim Shamir (ed.), France and Germany in an Age of Crisis, 1900-1960: Studies in Memory of Charles Bloch, Leiden: E.J. Brill, 1990.
תאורת vi, 411 p. : ill. ; 25 cm.
הערה "
לקריאה נוספת

עדנה קריגר, 'ש.י. בלוך – מפעל חיים למופת', מחברות למחשבה סוציאליסטית 14 (1990), 197–200.
ביבליוגרפיה של פרסומיו:
Dan Simon, 'Bibliography of Charles Bloch, 1955-1987,' in: France and Germany in an Age of Crisis, (1990), pp. 402-405.
הערות שוליים

↑  מינויים והעלאות בדרגה באוניברסיטת תל^אביב, דבר, 24 באפריל 1973
| --- | --- |
בקרת זהויות :  NLI: 987007420974305171  PLWABN: 9810593000705606  BnF: cb12058427j (data)  CiNii: DA04226719  GND: 119202212  ISNI: 0000 0001 1571 1727  LCCN: n87898616  NTA: 072080892  RERO: 02-A003014201  SUDOC: 028829271  VIAF: 56630423   WorldCat (עם VIAF): 56630423
שלושה במיטה אחת

| --- | --- |

 בימוי:  אנדרו פלמינג 
 הופק בידי:  בראד קרבוי 
 תסריט:  אנדרו פלמינג 
 שחקנים ראשיים:  לארה פלין בויל אלקסיס ארקט ג'וש צ'ארלס סטיבן בולדווין Martha Gehman 
 מוזיקה:  תומאס ניומן 
 צילום:  אלכסנדר גרוזינסקי 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי טריסטאר, נטפליקס 
 שיטת הפצה:  וידאו על פי דרישה 
 הקרנת בכורה:  28 ביולי 1994 
 משך הקרנה:  93 דק' 
 שפת הסרט:  אנגלית
 סוגה:  סרט ארוטי, סרט קומדיה, סרט דרמה, סרט להט"בי 
 הכנסות:  14,815,317 דולר
 הכנסות באתר מוג'ו:   threesome
 דף הסרט ב־IMDb
 
שלושה במיטה אחת (באנגלית: Threesome) הוא סרט דרמה קומי ארוטי אמריקאי משנת 1994, שכתב וביים אנדרו פלמינג בכיכובם של לארה פלין בויל, סטיבן בולדווין וג'וש צ'ארלס. הסרט הוא קומדיה אוטוביוגרפית המבוססת על זיכרונותיו של פלמינג מתקופת לימודיו באוניברסיטת ניו יורק. בארצות הברית, הסרט הוגבל לצפייה לגילאי 17 ומעלה בלבד.
תקציר העלילה

בגלל טעות אדמיניסטרטיבית ברישום, שני סטודנטים, אדי (ג'וש צ'ארלס), ביישן ואינטלקטואל, וסטיוארט (סטיבן בולדווין), ספורטאי גברי כל-אמריקאי, מוצאים עצמם עם שותפה בחדרם שבמעונות הסטודנטים. האוניברסיטה חשבה שאלכס (לארה פלין בויל) היא גבר (בהתבסס על שמה) וכך נאלצים השלושה לחיות יחד, עד אשר האוניברסיטה תוכל להעביר את אלכס למעונות הסטודנטיות.
אלכס מתאהבת באדי, ומנסה ללא הצלחה לפתות אותו, משום שהוא הומוסקסואל; אדי מתאהב בסטיוארט; וסטיוארט מתאהב באלכס. השלושה הופכים לחברים טובים ומרחיקים בהם כל אדם אחר שמנסה להתקרב אליהם. בסופו של דבר, אלכס, סטיוארט ואדי מקיימים יחסי מין בשלישייה, שכביכול הורסת את יחסי החברות שביניהם, ומעלה את האפשרות שאלכס עשויה להיות בהיריון.
אחרי השלישייה, היחסים ביניהם מתחילים להתפרק. שלושה שבועות לאחר מכן הסמסטר מסתיים; אלכס עוברת לדירה משלה, ואדי עובר לחדר ליחיד במעונות. בסופו של דבר, אדי מוצא חבר, סטיוארט מוצא אושר במערכת יחסים מונוגמית עם אישה, ואלכס נשארת רווקה.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| ג'וש צ'ארלס | אדי |  |
| לארה פלין בויל | אלכס |  |
| סטיבן בולדווין | סטיוארט |  |
| אלקסיס ארקט | דיק |  |
| מרתה גהמן | רנה |  |
| מארק ארנולד | לארי |  |
| מישל מתסון | קריסטין |  |
ג'ואן ברון:
תגובות וביקורות

עם יציאתו, הסרט זכה לביקורות שליליות. על פי אתר האינטרנט Rotten Tomatoes, רק 29% מהמבקרים העניקו לסרט ביקורות חיוביות. בהתבסס על 24 ביקורות, הסרט קיבל דירוג ממוצע של 4.41 מתוך 10. על פי דעת הרוב, נכתב באתר כי מדובר ב-"דרמה משעממת להחריד שאפילו כוכביה האטרקטיביים לא מוצאים את עצמם בתוך התסריט הרדוד". בביקורתו של פיטר טרברס עבור המגזין "רולינג סטון" נכתב: "אנחנו אמורים להזיל דמעה כאשר קינקיות מאיימת לפרק חברות שמלכתחילה לא הייתה אמינה. יש הרבה צילומי קולנוע מבריקים, באדיבותו של אלכסנדר גרושינסקי, כאשר שלושת האוהבים משוטטים בנפרד בקמפוס ונראים מהורהרים. אכן, יש צחוקים. אדי, סטודנט לקולנוע, מתייחס לסרטו של פרנסואה טריפו 'ז'יל וג'ים'. אדי, היית רוצה". רוג'ר איברט העניק לסרט שלושה כוכבים וכתב כי "הדיאלוג הוא באמת האלמנט החזק ביותר של הסרט. שלושת השחקנים כולם חכמים ומסוגלים לשקף את האופן שבו ילדים משתמשים לפעמים במילים, אפילו במילים נועזות מאוד, כמסכה לחוסר וודאות וביישנות".
מדיה ביתית

בשנת 2001 יצא DVD של הסרט למכירה ביתית. מהדורה זו כללה, פרט לסרט עצמו, גם תוספות מיוחדות, כגון ערוץ פרשנות של הבמאי, סוף אלטרנטיבי ועוד.
הערות שוליים

↑  Boxofficemojo.com
↑  Janet Maslin (8 באפריל 1994). "Menage a Trois With Hip Pretensions". The New York Times. {{cite web}}:  (עזרה)
↑  "Threesome Movie Reviews, Pictures – Rotten Tomatoes". Rotten Tomatoes. נבדק ב-2008-08-10.
↑  Threesome : Review : Rolling Stone
↑  "Threesome". Chicago Sun-Times.
| --- | --- |
בקרת זהויות :  GND: 1186982373  LCCN: n2018048613  VIAF: 5153530965748702798   WorldCat (עם VIAF): 5153530965748702798
שבע יפול צדיק וקם

שבע יפול צדיק וקם הוא ביטוי מקראי מספר משלי המתאר את עמידותו ונחישותו של האדם הצדיק להתגבר על קשיים ולשוב ולקום לאחר נפילות. הביטוי מדגיש את כוחו של הצדיק להתמודד עם מכשולים ולעומתו את קשייו של הרשע להתמודד עם כישלונות.
מקור הביטוי והשימוש בו

הביטוי מופיע בספר משלי: ”כִּי שֶׁבַע יִפּוֹל צַדִּיק וָקָם וּרְשָׁעִים יִכָּשְׁלוּ בְרָעָה.”.
הפסוק מבטא את הרעיון שגם כאשר הצדיק נופל שוב ושוב, הוא ממשיך לקום בזכות אמונתו והשגחת ה'. לעומת זאת, הרשעים, שאינם נהנים מהשגחת ה', נכשלים בנפילה אחת.
פירושים והבנות

הביטוי "שבע יפול צדיק וקם" זכה לפרשנויות רבות על ידי פרשני המקרא לאורך הדורות.
אברהם אבן עזרא מדגיש את הקשר בין נפילותיו של הצדיק לבין ההשגחה האלוהית המאפשרת לו לקום מחדש. הוא מסביר שהצדיק מתמודד עם רבות רעות, כפי שמתואר גם בספר תהלים (לד כ), אך למרות זאת, בזכות עזרת ה', הוא נחלץ מכל פגע. לעומת זאת, הרשעים, למרות כל תחבולותיהם נגד הצדיק, בסופו של דבר ייכשלו ברעה שחשבו על הצדיק.
מצודת דוד מדגיש כי הצדיק, למרות נפילותיו המרובות, תמיד ימצא את הכוח לקום מחדש. הוא מתאר את ההבדל בין הצדיק לרשעים בכך שהרשעים, כאשר נופלים, אינם מצליחים לקום שוב, בעוד שהצדיק מצליח להתאושש ולהמשיך הלאה.
בתרבות

בביטוי "שבע יפול צדיק וקם" נעשה שימוש בספרות, בשירה וביצירות אמנות שונות. הוא משמש כמקור השראה ליוצרים שמעוניינים להדגיש את חשיבות ההתמדה והנחישות.[דרוש מקור]
הערות שוליים

↑  ספר משלי, פרק כ"ד, פסוק ט"ז
שבע מתשע

| --- | --- |
שבע מתשע, מתוך "מסע בין כוכבים: וויאג'ר"
שבע מתשע, מתוך "מסע בין כוכבים: וויאג'ר"
 תוכנית טלוויזיה:  "מסע בין כוכבים: וויאג'ר"
 הופעה ראשונה:  פרק 1, עונה 4 של "מסע בין כוכבים: וויאג'ר"
 הופעה אחרונה:  פרק סיום עונתה השלישית של הסדרה "מסע בין כוכבים: פיקארד"
 גילום הדמות:  ג'רי ריאן
 מידע
 שם אמיתי:  אניקה הנסן
 גיל:  30 
 תאריך לידה:  24 ביוני 2348 
 גזע:  אקס בי (בורג לשעבר, מגיל 24 ואילך) בורג (גילאים 6-24) אנושית (גילאים 0–6)
 מין:  נקבה
 חברה בקבוצה:  צי הכוכבים
 חברה לשעבר בקבוצה:  הבורג
 דמויות קשורות
 חברים:  קתרין ג'יינוויי ז'אן לוק פיקארד ראפי מוסיקר
 אויבים:  הבורג
 
שבע מתשע (באנגלית: Seven of Nine; נולדה בשם אניקה הנסן - Annika Hansen) היא דמות בדיונית ביקום הבדיוני של זיכיון "מסע בין כוכבים", המופיעה בסדרות הטלוויזיה "מסע בין כוכבים: וויאג'ר" ו"מסע בין כוכבים: פיקארד". שבע מתשע נולדה כאנושית, אך עברה הטמעה על ידי הבורג בגיל 6. כעבור 18 שנה, ספינת החלל וויאג'ר עזבה את החלל שבשליטת הבורג, כאשר שבע מתשע עדיין על הסיפון, לאחר שניסיונות למשא-ומתן על מעבר דרך שטחם של הבורג לא הוכיחו עצמם כמוצלחים. לאחר שהדוקטור הסיר את רוב (82%) השתלים הקיברנטיים שבגופה, האיברים האנושיים החלו לבסס את עצמם, אבל עדיין היה זה הכרחי להשאיר בגופה של שבע מתשע צומת קליפת מוח, על מנת לשלוט על השתלים קיברנטיים שנותרו. למרות שקישורה לקולקטיב נותק, שבע מתשע לא איבדה את היכולת לחוש פעילות בורג סמוכה.
בסדרה "מסע בין כוכבים: פיקארד" הפכה שבע לחברה בסיירי פנריס, ארגון לוחמי צדק עצמאיים שמגנים על עולמות מרוחקים בהם אין לפדרציה השפעה, מפני פיראטים. בהמשך מצטרפת שבע לצי הכוכבים, מתקדמת לדרגת קומנדר, ולבסוף מקבלת דרגת קפטן, ואת הפיקוד על ספינת החלל "אנטרפרייז"-G.
את דמותה מגלמת השחקנית ג'רי ראיין.
פיתוח הדמות

לאחר שלוהקה, השחקנית ג'רי ראיין הודתה כי היא בקושי ראתה "מסע בין כוכבים", ולא היה לי מושג מה הם הבורג. כדי להכין אותה, המפיקים נתנו לה עותק של "מסע בין כוכבים: המפגש" ואת "האנציקלופדיה של מסע בין כוכבים".
שבע מתשע הופיעה לראשונה בפרק "Scorpion: Part 2", ששודר לראשונה ב-3 בספטמבר 1997, בו היא הוצגה כנציגתו של הבורג בברית עם וויאג'ר נגד איומיו של גזע 8472. לאחר שיושב האיום הזר, היא ניסתה ליצור קשר עם קולקטיב הבורג, וכן ניסתה להטמיע את אנשי הצוות. במהלך תהליך זה, היא נותקה מהקיבוציות ונאלצה להסתגל להיות אנושית. בשנים שלאחר מכן, כותבי "וויאג'ר" כתבו כמה קווי עלילה הסובבים סביב מחקרה של שבע מתשע אודות הצדדים החיוביים והשליליים של האינדיבידואליות האנושית. טבעה הסייבורגי של הדמות נתפס כמייצג אתגר עבור "תפיסות פשוטות של חיבורים/ניתוקים בין גופים".
ראיין טוענת שהנושא העיקרי של שבע היה "האנושיות" ואמרה כי הדמות שלה הייתה מכרעת להצלחתה של התוכנית, כי היא "הביאה את הסכסוך לתוכנית, דבר שלמרבה הצער היה חסר .... הצוות של וויאג'ר היה משפחה אחת גדולה ומאושרת". לאחר התוספת של אשת הבורג לשעבר לצוותה של ספינת החלל בתחילת העונה הרביעית של "וויאג'ר", הרייטינג השבועי של התוכנית עלה ביותר מ-60%.‏ הגעתה של ראיין לתוכנית לוותה במסע יחסי ציבור מסיבי במגזיני טלוויזיה ומוספי עיתונים. תוך שמירה על מסורת "מסע בין כוכבים", "שבע מתשע גילמה את דמות 'האאוטסיידר' שיכול להגיב על האנושות ומאפייניה, כמו גם לשמש כניגוד לדמותה של ג'יינוויי". כמו כן היא ציינה כי "שילוב תכונות שאינן של בני-אדם עם אטרקטיביות של המראה האנושי", כמו שקיים בדמותה של שבע מתשע, היה מהלך גדול מצד המפיקים. במונחים של גילום הדמות, היא אמרה כי "שמירה על פני פוקר" תוך הצגה מודחקת של הרגש היה אתגר מהנה. לגבי הלבוש הצמוד והידוע לשמצה שלבשה במהלך התוכנית, ראיין ציינה שזה היה מאוד לא מעשי ולא נוח, אבל שווה את הפרס של גילום דמות כמו שבע.
במהלך הסדרה, ראיין מגלמת את שבע כאישה צעירה הגיונית, מעשית ובוטה מאוד, עם קשיים בהבעת רגשות אנושיים. לפעמים מתנהגת שבע בהתנשאות כלפי "חולשות אנושיות" ו-"חוסר יעילות אנושי", אבל עם הזמן הפכה לנאמנה לצוות, שמאוחר יותר התייחסה אליו כאל "קולקטיבי". מוטיב חוזר אשר כותבי הסדרה ביססו, הוא הפלאשבקים לעברה, בתקופת החיים שלה טרם הטמעתה אל תוך הבורג. עד לסיומה של הסדרה, בשנת 2001, שבע מפתחת מיומנויות חברתיות ואף מפתחת מערכת יחסים רומנטית עם צ'קוטי. בשלב זה גם התגלה על ידי הדוקטור שחלק מאי-היכולת של שבע להרגיש ולהביע רגש היה בשל התכנות/העיצוב הבורגי של "שתלי קליפת המוח" שלה. בורג אשר חש או הביע רגש נתפס על ידי הקולקטיב כפגום, מאחר שרגשות אלו היו סימנים של אינדיבידואליות. לפיכך, שתלי קליפת המוח נועדו להדחיק את הרגשות, ואם זה נכשל - לנתק (כלומר: להרוג) את אותו בורג שחש/הביע רגש. גילוי זה התרחש בפרק "Human Error", והדוקטור ציין כי ביכולתו להסיר את השתלים, במהלך מספר ניתוחים, שכולם מסוכנים. היא דחתה את ההצעה, אבל בפרק סיום הסדרה "Endgame" היא שינתה את דעתה, אחרי שהדוקטור הודיע לה שהוא הצליח לשלב את כל הניתוחים אל תוך הליך אחד, שיש בו פחות סיכון.
לבוש

הלבוש של הדמות - בגד גוף הצמוד לגוף, בצבע כסוף עם קווים שונים באזור הצלעות וצווארון גבוה ונוקשה - זכה לביקורת מצד התסריטאי והמפיק הוותיק של "מסע בין כוכבים" - רונלד ד. מור, שהרגיש שלבושה צריך להיות עם מראה הדומה יותר לבורג. הלבוש שלה גם הרגיז את אלו שהרגישו שזה היה ניסיון של יוצרי התוכנית להפוך אותה ליותר מושכת מבחינה מינית כלפי צופים מסוימים, ללא כל מטרה הקשורה בעלילה. במסגרת התוכנית, הרציונל שניתן הוא שבגד הגוף תוכנן על ידי הדוקטור עם מאפיינים מסוימים שיסייעו לה לשמור על העור האנושי לאחר שהשתלים הקיברנטיים שבגופה הוסרו; הסבר נוסף היה כי שבע הייתה מרגישה יותר בנוח ללבוש בגדים שחיקו את שלבשה כבורג. מאוחר יותר, חליפת הכסף הוחלפה באדום כהה, סגול, חום וכחול, עם צווארונים נמוכים. בריאיון עם מייקל לוגן, ראיין סיפרה ל-"TV Guide" כי הצווארון הגבוה, הנוקשה נלחץ אל עורק הצוואר וגרם לה להתעלף, כך שהמחשוף הנמוך היה הכרחי. בראיון בשנת 2012 היא אמרה שהחליפה מאת מעצב התלבושות רוברט בלקמן הייתה "הישג הנדסי", אבל נדרשה הפסקה של 20 דקות במהלך יום הצילומים, אם היא צריכה ללכת לשירותים, משום שהיא הייתה זקוקה לזמן הזה, בתוספת סיוע להיכנס ולצאת מהחליפה.
הפעם החריגה היחידה בה היא לובשת מדים של צי הכוכבים היא בפרק "Relativity". כמו כן, היא נראית בתלבושות שונים בפרקים כגון "The Killing Game" (לבוש אזרחי של שנות ה-40 בהולודק), "Someone to Watch Over Me" (שמלת קוקטייל), ו-"Unimatrix Zero" (לבוש אזרחי של בני אדם במאה ה-24).
הערות שוליים

↑  BBC Online - Cult - Star Trek - Jeri Ryan - Borg Basics
↑  Lim, Hilary (1999). "Caesareans and Cyborgs". Feminist Legal Studies. Springer Netherlands. 7 (2).
↑  Hanania, Joseph (7 בפברואר 1999). "Signoff: Intergalactic Generation Gap". The New York Times. {{cite web}}:  (עזרה)
↑  BBC Online - Cult - Star Trek - Jeri Ryan - Themes and things
↑  BBC Online - Cult - Star Trek - Jeri Ryan - Clever Combination
↑  BBC Online - Cult - Star Trek - Jeri Ryan - Acting Challenges
↑  BBC Online - Cult - Star Trek - Jeri Ryan - Silver suits and high heels
↑  Lipper, Don (7 בדצמבר 2000). "Ron Moore: Where Voyager Went Wrong". Space.com. ארכיון מ-2005-02-04. נבדק ב-2012-12-22. {{cite web}}:  (עזרה)
↑  Snierson, Dan (19 בספטמבר 1997). "Lust in Space - Can Jeri Ryan's sexy Borg save the series?". Entertainment Weekly. {{cite web}}:  (עזרה)
↑  Logan, Michael (10 באפריל 1999). "Wonder Women". TV Guide. 47 (15): 18–24. {{cite journal}}:  (עזרה)
↑  Jancelewicz, Chris (11 באפריל 2012). "Jeri Ryan Of 'Body Of Proof' Recalls Her Days As Seven Of Nine On 'Star Trek: Voyager'". huffingtonpost.com. נבדק ב-11 באפריל 2012. {{cite web}}:  (עזרה)
| מסע בין כוכבים: וויאג'ר |
| --- | --- | --- |
| יוצרי הסדרה | ריק ברמן • ג'רי טיילור • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | קייט מאלגרו • רוברט בלטרן • רוקסן דוסון • רוברט דאנקן מקניל • אית'ן פיליפס • רוברט פיקארדו • טים רוס • ג'רי ראיין • גארט וונג • ג'ניפר ליאן |  |
| דמויות ראשיות | קתרין ג'יינוויי • צ'קוטי • ב'לאנה טורס • טום פאריס • ניליקס • הדוקטור • טובוק • שבע מתשע • הארי קים • קס |  |
| דמויות משנה | אוון פאריס • איצ'ב • רג'ינלד בארקלי • בות'בי • נעמי וויילדמן • סמנתה וויילדמן • ססקה • מיראל פאריס • לואיס צימרמן |  |
| גזעי חייזרים | אוקמפה • בורג • גזע 8472 • הולוגרמה • וולקנים • הירוג'נים • וידיאנים • טלקסיאנים • פוטונים • קיו • קייזון • קלינגונים |  |
| מושגים | הולוגרמה רפואית לשעת חירום • הולודק • וויאג'ר • טכנובאבל • טרנספורטר • טרקי • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • רביע גלקטי • סוגיות מוסריות |  |
| פרקים בולטים | Threshold • Endgame |  |
| ראו גם | זיכיון מסע בין כוכבים |  |
שבע מתשע כבורג; מתוך הפרק "Scorpion: Part 2",‏ 1997.
שבע נשמות

| --- | --- |

 בימוי:  גבריאל מוצ'ינו 
 הופק בידי:  ג'יימס לסיטר, ויל סמית', סטיב טיש 
 תסריט:  Grant Nieporte 
 עריכה:  יוז וינבורן 
 שחקנים ראשיים:  רוזריו דוסון ריין אוצ'וה ג'ודיאן אלדר אלפידיה קריו Dale Raoul טים קלהר מרקוס פלאנגן Todd Cahoon Fiona Hale שרלין אמויה Joe Nunez בוז'אנה נובקוביק שרה ג'ין מוריס וודי הרלסון ברי פפר מייקל אילי מדיסון פטיס ויל סמית' ביל סמיתרוביץ' רובין לי אוקטביה ספנסר ג'ינה הכט Steve Tom 
 מדינה:  ארצות הברית 
 חברת הפקה:  סרטי קולומביה, רלטיביטי מדיה, אוברברוק בידור, Escape Artists 
 חברה מפיצה:  InterCom, נטפליקס 
 שיטת הפצה:  וידאו על פי דרישה 
 הקרנת בכורה:  26 בפברואר 2009 
 משך הקרנה:  123 דק' 
 שפת הסרט:  אנגלית 
 סוגה:  סרט רומנטי, סרט דרמה, סרט פנטזיה 
 הכנסות באתר מוג'ו:   sevenpounds
 דף הסרט ב־IMDb
 
שבע נשמות (באנגלית: Seven Pounds) הוא סרט דרמה אמריקאי משנת 2008 בבימויו של גבריאל מוקינו ובכיכובו של ויל סמית'. הסרט עוסק בסיפורו של בן תומאס, מהנדס שבור לב הנושא עמו אשמה על תאונה שגבתה את חייהם של שבעה אנשים, ומחליט לבצע מחוות חסד שבעקבותיהן ייתן תקווה לחייהם של שבעה אנשים זרים. הסרט מציג נושאים של כפרה, אשמה, ואהבה, ובוחן את השאלה עד כמה רחוק אדם מוכן ללכת כדי לכפר על טעויותיו. הסרט ספג ביקורות שליליות מהמבקרים אך זכה להצלחה קופתית והכניס 169.7 מיליון דולר ברחבי העולם מול תקציב הפקה של 54 מיליון דולר.
עלילה

בן תומאס (ויל סמית') הוא מהנדס שהחיים שלו השתנו בעקבות תאונה טרגית שגרמה למותם של שבעה אנשים, כולל ארוסתו. בעקבות תחושת האשמה העמוקה שהוא נושא עמו, בן מחליט לשנות את חייהם של שבעה אנשים זרים על ידי מתן תרומות משמעותיות מחייו האישיים. במהלך המסע שלו, הוא פוגש באמילי פוזה (רוזריו דוסון), אישה עם בעיה בלב, ומפתח עמה קשר רגשי עמוק שמוביל אותו להתלבטות מוסרית מורכבת. הסרט עוקב אחר ההחלטות של בן והשלכותיהן על חייו ועל חייהם של האנשים אותם הוא מנסה לעזור.
צוות השחקנים

ויל סמית' בתפקיד בן תומאס - מהנדס שבור לב המנסה לכפר על טעויותיו באמצעות עזרה לזרים.
רוזריו דוסון בתפקיד אמילי פוזה - אישה הסובלת מבעיה בלב, אשר הופכת למוקד רגשי בחייו של בן.
וודי הרלסון בתפקיד עזרא טרנר - מורה לעיוורים, אחד מהאנשים שבן מחליט לעזור להם.
מייקל אילי בתפקיד ברדריק תומאס - אחיו של בן, המנסה להבין את פעולותיו של אחיו.
ברי פפר בתפקיד דן - עורך דין וידידו הקרוב של בן, שמגלה את תוכניתו בסוף הסרט.
ביקורות

הסרט "שבע נשמות" קיבל ביקורות מעורבות מצד המבקרים. בעוד שהמשחק של ויל סמית' זכה לשבחים על העומק הרגשי שהביא לדמותו של בן תומאס, העלילה עצמה קיבלה ביקורות מעורבות בשל ההתמקדות הרבה בנושאים כבדים ושאלות מוסריות מורכבות. הסרט קיבל ציון של 27% באתר Rotten Tomatoes וציון של 36 מתוך 100 באתר Metacritic. למרות הביקורות המעורבות, הסרט הצליח למשוך קהל בזכות הופעתו החזקה של סמית' והתכנים הרגשיים העמוקים שהוא מעורר.
הערות שוליים

↑  Muccino, Gabriele (2008-12-19), Seven Pounds (Drama), Columbia Pictures, Relativity Media, Overbrook Entertainment, נבדק ב-2022-04-18
שלמה פרלשטיין

שלמה פרלשטיין (2 בספטמבר 1902 – 19 באפריל 1979), היה איש ציבור ישראלי שכיהן כחבר הכנסת.
חייו

פרלשטיין נולד בפשמישל שבגליציה. ב-1904 עברה משפחתו להתגורר בבאדן שבאוסטריה, בה סיים את לימודיו התיכוניים. בנעוריו היה פעיל בתנועה הציונית "בלאו-וייס".
בשנת 1933 עלה לארץ ישראל והחל לעבוד בתחום המלונאות. בשנת 1940 נבחר פרלשטיין ליו"ר ענף בתי הארחה בהתאחדות הסוחרים הכללית ולאחר שנתיים נבחר ליו"ר התאחדות הסוחרים, תפקיד אותו המשיך למלא שנים רבות. פעילותו הציבורית הורחבה בשנים אלו והוא כיהן כחבר הנהלת "כופר היישוב" ו"מגבית ההתגייסות וההצלה" וכחבר מועצת עיריית תל אביב.
בשנת 1951 נבחר פרלשטיין לכנסת השנייה מטעם הציונים הכלליים. כהונתו נמשכה גם בכנסת השלישית והוא היה מועמד לכנסת הרביעית ושב לכהן כחבר הכנסת החמישית מטעם המפלגה הליברלית ובכנסת השישית מטעם גח"ל. לאורך שנות כהונתו בכנסת הוא כיהן כחבר ועדת הכספים, ועדת הכלכלה, ועדת הפנים וועדת העבודה.
ב-1977 היה בין מקבלי התואר יקיר תל אביב.
נישא לטובה פרלשטיין (1903–1989). נפטר ב-1979 והובא לקבורה בבית הקברות נחלת יצחק.
הערות שוליים

↑  ח"כ ש. פרלשטיין - יו"ר התאחדות הסוחרים, הַבֹּקֶר, 1 בספטמבר 1959
↑  אלה 25 המועמדים הראשונים של הציונים הכלליים לכנסת הרביעית, מעריב, 20 באוקטובר 1959
↑  22 יוכתרו בתואר "יקיר תל אביב", מעריב, 14 באפריל 1977
↑  22 איש "יקירי תל אביב", דבר, 14 באפריל 1977
↑  שלמה פרלשטיין הובא למנוחות בנחלת-יצחק, מעריב, 20 באפריל 1979
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
שלושה בנות

"שלושה בנות" הוא סינגל שהוקלט על ידי הזמרת-יוצרת הישראלית נועה קירל יחד עם תותית, דמותה של הקומיקאית גיתית פישר. השיר יצא לאור ב-1 ביוני 2022 על ידי חברת התקליטים Session 42.
יצירת השיר

לשם יצירת השיר, שיצא לכבוד חודש הגאווה, קירל ופישר חברו למועדון "לימה לימה" שבתל אביב. השיר הופק בבית המוזיקה Session 42, על ידי ינון יהל יחד עם צמד המפיקים Sync – חן קורדובה ואביב ברנהולץ.
וידאו קליפ

הווידאו קליפ הרשמי של השיר, שביים דן מסר והפיק רז ממי פרודקשיין, עלה לערוץ היוטיוב של קירל ב-1 ביוני 2022. נכון לדצמבר 2022, הקליפ צבר למעלה מ-14 מיליון צפיות.